Baiatul asta nu intelege nimic din democratie si separatia puterilor in stat. Am mai scris si eu si altii de sute de ori, dar nu se lipeste nimic de el. O tine langa, are guvernarea dar nu are toata puterea. Adica si justitia.

Ultima sa declaratie este halucinanta. Vrea parchetele, CSM-ul, serviciile secrete, sub control parlamentar. Astfel incat majoritatea parlamentara sa poata controla minoritatea, presedintele, opozitia, tot ce misca.

Cu alte cuvinte dictatura parlamentara legiferata.

„Vorbim de un sistem în care serviciile de informaţii să fie sub un control parlamentar, transparent şi când e vorba de buget, şi când e vorba de operaţiuni. Exact acelaşi lucru trebuie să fie şi în ceea ce priveşte parchetele, controlul CSM-ului şi siguranţa pentru noi toţi că toate aceste instituţii de care un stat modern are nevoie nu sunt niciodată folosite în bătălii politice”, a spus Ponta, într-o conferinţă de presă susţinută la Bratislava.

Operatiunile serviciilor sa fie aprobate de parlament. Filaje, infiltrari sub acoperire, ascultari in telefonie sau ambientale, de toate astea sa aiba cunostinta 470 de parlamentari. Sau doar parlamentarii puterii?

Dar CCR? O fi uitat de ea, de ce sa nu fie tot sub control parlamantar? Dar judecatorii? Sa intre si ei sub control parlamentar, sa stim o socoteala. Sa le spuna parlamentul ce solutii sa dea pentru opozitie si ce solutii pentru oamenii puterii.

Victor Ponta nu intelege nimic din separatia puterilor in stat. Cele trei puteri, patru cu presa, puterea legislativa, executiva si judecatoreasca trebuie sa fie independente, sa se controleze, potenteze si cenzureze reciproc. Check and balances. Asta inseamna democratie.

Peste tot in lumea asta parlamentari, premieri (Betino Craxi, Giulio Andreotti) au fost judecati si bagati in puscarie de justitie. Daca justitia ar fi fost sub control parlamentar, ar mai fi intrat Nastase, Voicu si atatia altii la mititica?

Orice alt desen institutional inseamna dictatura. De catifea, parlamentara, mascata, coafata, escamotata, pitita, dar tot dictatura. Ca in America de Sud, Africa, Coreea de Nord si alte cateva locuri. Sa emigreze acolo.

Premierul Romaniei a tras concluzia din lovitura de stat parlamentara de asta vara, contracarata de institutii romane si europene, ca nu are sanse de a controla tara, ca un mic fuhrer, daca nu are si justitia sub control.

Sub control parlamentar, dar avand in vedere ca spera sa obtina 60-70% la alegeri, tot sub controlul sau ar fi. Si al lui Crin.

Se mai face de ras si in strainatate. Ce-or fi zis colegii premieri auzind astfel de enormitati. Desi tanar, i s-au transmis genele comunismului prin codul genetic. Ponta vrea sa „stapaneasca” tara, nu s-o conduca. Sa nu miste nimic fara sa stie si sa aprobe premierul.

Il supara independenta presedintiei, a parchetelor, a CSM-ului, care l-a trimis la plimbare. Nu mai vorbesc a CCR, care i-a daramat suspendarea presedintelui. Dupa ce muncise doua luni si cheltuise vreo 25 milioane euro. Din bani publici, acum erau buni la Oltchim.

Nu stiu ce legi vrea sa dea, ca ajung pe masa CCR si le respinge ca neconstitutionale. Doar daca schimba mai intai Constitutia, prin care sa dispara CCR, CSM, separatia puterilor in stat, etc.

Adica sa devenim o dictatura constitutionala. Ce daca nu mai exista nicaierea asa ceva, vom fi noi primii.

Asa ca, Victor Ponta, ai luat nota 2 la democratie. Daca nu inveti lectia pana pe 9 decembrie, ramai repetent pentru vreo 4 ani, sa ai timp sa tocesti cursurile de democratie. Si trebuie sa dai si teza, necopiata, de data asta.

E grea democratia asta, pentru cine nu are apetit pentru ea!